Спортехь допинг лелочарна дуьхьал бехктакхаме гIуллакх айдар магош низам тIеэцна Оьрсийчоьнан Думано. Хьалхо оцу низамехь пачхьалкхо цхьацца хийцамаш бинера, таIзар дайдеш. «Интерфакс» агенталло бо и хаамаш. Оцу низамца догIуш, допингах пайдаэца спортхо тIеверзийначу тренерна я говзанчана гIуда тухур ду 300 эзар сом гергга, я балхара вохор ву, я шо гергга хан тухур ю набахтехь яккха.